stanford-oval/wikipedia huggingface dataset:
Ota tai jätä (visailuohjelma)
Jaksot > Toinen tuotantokausi

| Jakso | Kilpailija | Paikkakunta | Ensiesitys |
| --- | --- | --- | --- |
| 1. | Teemu Mattila | Lahti | 13. syyskuuta 2007 |
| 2. | Jetta Koskenkanto | Pori | 20. syyskuuta 2007 |
| 3. | Maria Alén | - | 27. syyskuuta 2007 |
| 4. | Taru Lindstedt | Turku | 4. lokakuuta 2007 |
| 5. | Outi Ääri | Aura | 11. lokakuuta 2007 |
| 6. | Terttu Kaleva | Helsinki | 18. lokakuuta 2007 |
| 7. | Ville Lindgren | Tampere | 25. lokakuuta 2007 |
| 8. | Mia Räisänen | Vantaa | 1. marraskuuta 2007 |
| 9. | Saara Mälkönen | Kaarina | 8. marraskuuta 2007 |
| 10. | Leila El Hayli | Helsinki | 15. marraskuuta 2007 |
| 11. | Mika Laitinen | Vantaa | 22. marraskuuta 2007 |
| 12. | Hannu Lahtoniemi | Konnevesi | 29. marraskuuta 2007 |
Aiheesta muualla

Ohjelmat sivut Web archivessa
Roadblock

| Roadblock |
| --- | --- |
 Roadblock vuonna 1984.
Luoja(t):  Hasbro Larry Hama
Näyttelijä(t):  Kene Holliday (1984–1987) Steve Blum (2009) Dwayne Johnson (2013)
Ensi- esiintyminen:  G.I. Joe: A Real American Hero (huhtikuu 1984)
Henkilötiedot
Koko nimi:  Marvin F. Hinton
Ammatti:  sotilas, kokki
Sukupuoli:  mies
Kotipaikka:  Biloxi, Mississippi
Suhteet
Tädit ja sedät:  Caleb Bronson, Sarah Bronson
Serkut:  Heavy Duty
Infobox OKVirheellinen NIMI-arvo: 
Roadblock on Action Force -universumissa esiintyvä sankari. Hasbron ja Larry Haman luoma hahmo esiintyi ensimmäisen kerran vuonna 1984 G.I. Joe: A Real American Hero -sarjakuvalehden numerossa 22, sekä samana vuonna A Real American Hero -lelusarjassa.
Hahmon tausta

Roadblock syntyi Biloxissa, Mississippissä. Hän työskenteli ulosheittäjänä saadakseen rahaa, jotta pääsisi opiskelemaan ranskalaiseen kokkikouluun Escoffieriin. Roadblock päätyi lopulta Yhdysvaltain armeijaan töihin, kun hänelle vakuutettiin voivansa opetella kokiksi myös armeijassa. Roadblock huomasi armeijan ruuan olevan kuitenkin kamalaa ja haki siirtoa jalkaväkeen, jossa hän pääsi erikoistumaan raskaiden aseiden parissa. Roadblock on sittemmin kantanut mukanaan M2-konekivääriä G.I. Joen tehtävien aikana.
Sarjakuvat > G.I. Joe

Roadblock esiintyy Heavy Duty nimellä IDW Publishingin kustantamassa G.I. Joe -sarjakuvassa. Hän taistelee alkuperäisen Heavy Dutyn kotikaupungissa Chicagossa taisteluandroidiarmeijaa, Dreadnokseja ja Cobran sotilaita, vastaan. Hän haavoittuu taistelun aikana, mutta kykenee jatkamaan ja auttamaan Joen sotilaita.
Televisiosarjat > Action Force

Kene Holliday ääninäytteli Roadblockia vuoden 1985 animaatiosarjassa Action Force.
Roadblock yrittää estää yhdessä Footloosen ja Airtightin kanssa Crimsonin kaksosten yritystä asentaa jättimäistä kuutiota. He epäonnistuvat tehtävässään, mutta saavat kaksosista toisen, Tomaxin, vangikseen ja tuovat hänet Joen merialukseen. Sittemmin toinen veljeksista onnistuu pelastamaan hänet. Roadblock auttaa lopulta muita joukkoja kukistamaan Cobra Commanderin ja Crimsonin kaksoset.
Roadblock yrittää tuhota Recondon ja Blowtorchin kanssa sademetsässä Destron tukikohtaa, jossa Destro rakentaa ydinkärkiä. Destro onnistuu kuitenkin pakenemaan vaikka Blowtorch on lähellä saada hänet kiinni. Tehtävän jälkeen Roadblock lähtee viettämään lomaa Recondon kanssa ja he käyvät vierailulla setänsä ja tätinsä pikaruokalassa. He saavat kuitenkin pian selville pikaruokalan olevan jatkuvan hyökkäyksen kohteena ja alkavat epäillä, kun motoristijengiksi paljastuvat häiriköt käyttävät laseraseita. Roadblock saa selville apujoukoiltaan Crimsonin kaksosten olevan asialla ja erityisesti Cobra Commander, joka yrittää räjäyttää jokaisen osavaltion ydinkärjellä mikäli he eivät vastaisi lunnaisiin. Roadblock onnistuu kuitenkin G.I. Joe joukkojen avustuksella purkamaan jokaisen pommin ja pelastamaan sukulaistensa pikaruokalan.
Televisiosarjat > G.I. Joe: Resolute

Steve Blum ääninäytteli Roadblockia vuoden 2009 animaatiosarjassa G.I. Joe: Resolute.
Dial-Tonen saatua selville, kuinka Cobra Commander tuhosi Moskovan, Roadblock miettii yhdessä Flintin ja Gung-Hon kanssa mitä heidän pitäisi tehdä seuraavaksi. He myös ihmettelevät kuinka Cobra pysyi muodostelmassaan, kun heillä ei ole käytössään satelliittia. Dial-Tonen löydettyä vastauksen myös tähänkin kysymykseen Flint lähettää kaksi joukkoa eri tehtäviä varten. Roadblockin, Gung-Hon, Beachheadin ja Stalkerin ryhmä saa tehtäväkseen matkata Alaskaan HAARP laitokseen. Ryhmä huomaa Baronessin ja Destron panttivankeina olevia paljon tiedemiehiä. Gung-Ho päättää tuhota kranaatilla antennilautasen, kun Roadblock yllättää Cobran sotilaat takaapäin ampumalla. Kaksikko matkaa laitoksen käytävälle, jonka kautta he yrittävät päästä tiedemiesten luo. Destro kuitenkin pysäyttää heidän matkansa muoviräjähteellä ja Roadblock joutuu perääntymään Gung-Hon kanssa. Roadblock ehdottaa aseiden vaihtoa Gung-Hon kanssa ja syöksyvät huoneeseen tietokoneiden taakse, josta he ampuvat Baronessia ja Destroa. Ammuntakohtauksen aikana Stalker ilmaantuu ammuskelun keskelle lattialuukun kautta, josta hän onnistuu salaa viemään tiedemiehet turvaan. Gung-Ho huomaa Stalkerin, joka näyttää panttivankien olevan nyt turvassa. Baroness ja Destro ihmettelevät kun ampuminen on loppunut ja kurkistavat suojastaan huomatakseen että panttivangit ovat karanneet. He eivät myöskään huomaa kun heidän päälleen heitetään sokaisukranaatti. Saatuaan näkönsä takaisin he huomaavat Roadblockin ja Gung-Hon osoittavan heitä aseella.
Televisiosarjat > G.I. Joe: Renegades

Kevin Michael Richardson ääninäytteli Roadblockia vuosina 2010–2011 animaatiosarjassa G.I. Joe: Renegades.
Roadblock on sarjassa Joe ryhmän yksi kuudesta alkuperäisjäsenistä, jotka määrätään Scarlettin johtamaan tiedustelutehtävään. Tehtävä menee kuitenkin pieleen, kun he saavat huomata tulleensa lavastetuksi. Ryhmä päättää kuitenkin saattaa tehtävänsä loppuun ja paljastaa Cobra teollisuuden todellisen tarkoituksen ja heidän salaperäisen johtajansa Adam DeCobrayn.
Roadblock on ryhmän päämekaanikko ja tekninen tuki, joka on kannustava ja rauhallinen persoona. Roadblock on usein Tunnel Ratin parina ja hänellä on serkku nimeltä Hershel. Roadblock on erityisen kiintynyt ryhmän pakettiautoon, jolle hän on antanut lempinimeksi "Coyote". Hän muun muassa yrittää pelastaan henkensä uhalla pakettiauton uppoamasta mereen. Sarjan aikana käy ilmi, että hän pitää heavy metalista ja muiden sarjojen tavoin hän pitää ruuanlaitosta ja ehdottaa ryhmälle voivansa olla heidän kokkina tehtävän aikana.
Elokuvat > Action Force: The Movie

Kene Holliday ääninäytteli Roadblockia vuoden 1987 animaatioelokuvassa Action Force: The Movie.
Roadblock johtaa omaa Joe ryhmäänsä jahtaessaan G.I. Joen tukikohdasta perääntyneitä Cobran sotilaita, jotka epäonnistuivat varastamaan energiasiirtimen. Ryhmä seuraa Cobria Cobra-La tukikohtaan, jossa heidät vangitaan. Nemesis Enforcer sokaisee Roadblockin, joka onnistuu lopulta yksin pakenemaan hitaasti mutatoituvan Cobra Commanderin avulla. Hän haahuilee pitkin lumihankea Cobra Commanderin kanssa, kunnes G.I. Joen etsintäjoukot löytävät heidät. Näkönsä palattua Roadblock johtaa Joen joukot takaisin Cobra-Lanin jäiseen tukikohtaan.
Elokuvat > G.I. Joe: Kosto

Dwayne Johnson esitti Roadblockia G.I. Joen jatko-osassa G.I. Joe: Kosto.
Roadblock on Duken alipäällikkö ja läheinen ystävä. Hän on sotilasarvoltaan vääpeli ja myöhemmin kapteeni. Zartanin määräämään kohtalokkaan ilmahyökkäyksen jälkeen Roadblock on yksi harvoista selviytyjistä. Hän kasaa eloon jääneistä sotilaista (Flint, Lady Jaye, Snake Eyes ja Jinx) oman ryhmänsä selvittämään miksi heidän tukikohtaan hyökättiin. Roadblock saa myöhemmin selville Cobra rikollisjärjestön olevan jälleen iskun takana, joka on onnistunut saamaan Yhdysvaltain hallituksen heitä vastaan.
Videopelit

G.I. Joe: A Real American Herossa Roadblock on yksi kuudestatoista pelattavasta Joehahmosta. Peli julkaistiin vuonna 1985 Apple II:lle ja Commodore 64:lle
G.I. Joe: The Atlantis Factorissa Roadblock on yksi kuudesta pelattavasta hahmosta. Peli julkaistiin 1992 Nintendolle.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1984–1987 | Kene Holliday | The Revenge of Cobra Action Force | Action Force: The Movie |
| 2009 | Steve Blum | G.I. Joe: Resolute |  |
| 2010–2011 | Kevin Michael Richardson | G.I. Joe: Renegades |  |
| 2013 | Dwayne Johnson |  | G.I. Joe: Kosto |

Kene Hollidayn ääninäyttelemä Roadblock Action Force -animaatiosarjassa.
Roadblock G.I. Joe: Resolutessa.
Paul Volcker

| Paul Volcker |
| --- | --- |
 Paul Volcker vuonna 2006
Henkilötiedot
Syntynyt: 5. syyskuuta 1927 Cape May, New Jersey, Yhdysvallat
Kuollut: 8. joulukuuta 2019 (92 vuotta)
Koulutus ja ura
Tutkimusalue:  Taloustiede ja pankkitoimiala
Tunnetut työt:  Yhdysvaltain keskuspankin pääjohtaja
Paul Adolph Volcker (5. syyskuuta 1927 Cape May, New Jersey, Yhdysvallat – 8. joulukuuta 2019) toimi Yhdysvaltain keskuspankin pääjohtajana Jimmy Carterin ja Ronald Reaganin presidenttikausilla vuosina 1979−1987. Hän toimi presidentti Barack Obaman taloudellisena neuvonantajana.
Varhainen elämä ja koulutus

Volker syntyi Cape May, New Jerseyssä. Hänen vanhempansa olivat Alma Louise (o.s. Klippel, 1892–1990) ja Paul Adolph Volcker (1889–1960). Kaikki hänen isovanhempansa olivat alkuperältään Saksasta. Volker eli lapsuutensa Teanneck, New Jerseyssä, jossa hänen isänsä oli alueen paikallisjohtaja. Paulin isä menestyi roolissaan 20 vuoden aikana parantamalla kasvavan kaupungin taloudellista vakautta ja paikallishallinnon tehokkuutta. Paulilla oli neljä vanhempaa sisarta: Ruth (1916–1991), Louise (1918–1966), Elinor (1922–1923) ja Virginia Streitfeld (1924–2011). Lapsena hän kävi äitinsä kanssa luterilaisessa kirkossa, kun taas hänen isänsä kävi piispan kirkossa. Volcker valmistui Teaneckin lukiosta vuonna 1945, jossa hän osallistui useisiin opiskelijaryhmiin, hän teki vaikutuksen ikäisilleen ja opettajilleen politiikan tuntemuksellaan.
Ura

Volcker osallistui Princetonin yliopistoon perustutkinnon-opiskelijana ja valmistui korkeimpien arvosanoin julkisien ja kansainvälisten asioiden korkeakoululta (nykyisin Princetonin julkisten ja kansainvälisten asioiden koulu) vuonna 1949. Vanhemmassa opinnäytetyössään otsikko "The Problems of Federal Reserve Policy since World War II", Volcker kritisoi keskuspankin toisen maailmansodan jälkeistä politiikkaa epäonnistumisesta hillitä inflaatiopaineita ja kirjoitti:" turvonnut rahan tarjonta aiheutti vakavan inflaatiouhan taloudelle. Rahan tarjonta oli saatettava hallintaan, jotta katastrofaalisen jyrkän hinnannousun vaikutuksia voitaisiin välttää. Kesän 1949 jälkeen hän toimi tutkimusavustajana New York Fedissä. Sittemmin hän muutti Harvardin yliopistoon suorittamaan maisterin tutkinnon poliittisen talouden tutkijakoulutusta. Hän työskenteli toisena kesänä New Yorkin federaation tutkimusavustajana ennen valmistumistaan ​​vuonna 1951. Harvardin jälkeen Volcker opiskeli vuosina 1951–1952 Lontoon kauppakorkeakoulussa Rotaryn säätiön stipendiaattina Rotaryn suurlähetystöapurahojen ohjelmassa.
Aiheesta muualla

Kuvia tai muita tiedostoja aiheesta Paul Volcker Wikimedia Commonsissa
Paul A. Volckerin muistokirjoitus Helsingin Sanomissa
Pamela Hayden

| Pamela Hayden> Henkilötiedot |
| --- | --- |
Syntynyt: 28. marraskuuta 1953 (ikä 70)
Näyttelijä
Taiteilijanimet:  Pam Hayden
Aktiivisena:  1978–
Merkittävät roolit:  Milhouse (Simpsonit)
Aiheesta muualla
IMDb 
Pamela Hayden (s. 28. marraskuuta 1953) on yhdysvaltalainen ääninäyttelijä ja stand up -koomikko.
Ura

Hayden tunnetaan useista äänirooleistaan animaatiosarjassa Simpsonit, jossa hän esittää pääasiassa lapsihahmoja. Tärkein hänen rooleistaan sarjassa on Bart Simpsonin luokkatoveri ja ystävä Milhouse Van Houten, muita rooleja ovat Jimbo Jones, Rod Flanders, Sarah Wiggum, Miss Springfield ja Janey. Uransa alkuvaiheessa hän esiintyi televisiosarjoissa, kuten Hill Street Blues ja Designing Women. Ensimmäisiä äänirooleja Hayden teki vuonna 1984.
Simpsonien ohella Hayden tunnetaan muun muassa sarjasta Olli avaruudessa. Hän on antanut äänensä myös videopeleihin, kuten The Simpsons Road Rage, Spyro: Enter the Dragonfly ja The Simpsons Game.
Aiheesta muualla

Voice Chasers (Arkistoitu – Internet Archive)
Red Bull Crashed Ice

Quebecin kilpailu vuonna 2007
Red Bull Crashed Ice on energiajuomatuotemerkki Red Bullin sponsoroima joka talvi järjestettävä alamäkiluistelusarja, joka toimii myös lajin maailmanmestaruussarjana. Vuodesta 2001 vuoteen 2009 asti mestaruus ratkaistiin vain yhdessä kilpailussa, mutta vuodesta 2010 lähtien se on ratkaistu 2–5 kilpailun sarjassa. Yhden kilpailun aikana joinakin vuosina mestaruus saatettiin ratkaista useammankin kerran. Lajin menestynein urheilija on ruotsalais-yhdysvaltalainen Jasper Felder, joka voitti yhden kilpailun sarjan kuudesti vuosina 2001–2009. Nykyisin lajin tunnettuja kilpailijoita ovat muun muassa Marco Dallago, Kyle Croxall ja Cameron Naasz
Maailmanmestarit > Yhden kilpailun MM-sarja (2001–2009)

2001: Tukholma, Ruotsi :  Jasper Felder
2002: Klagenfurt, Itävalta :  Jasper Felder
2004: Duluth, USA :  Jasper Felder
2004: Moskova, Venäjä :  Jasper Felder
2005: Praha, Tšekki :  Jasper Felder
2006: Quebec, Kanada :  Gabriel Andre
2007: Quebec, Kanada :  Kevin Olson
2007: Helsinki, Suomi :  Kevin Olson
2008: Davos, Sveitsi :  Miikka Jouhkimainen
2008: Quebec, Kanada :  Arttu Pihlainen
2009: Quebec, Kanada :  Arttu Pihlainen
2009: Praha, Tšekki :  Miikka Jouhkimainen
2009: Lausanne, Sveitsi :  Jasper Felder
Maailmanmestarit > Useamman kilpailun MM-sarja (2010–)

2010:  Martin Niefnecker
2011:  Arttu Pihlainen
2012:  Kyle Croxall
2013:  Derek Wedge
2014:  Marco Dallago
2015:  Scott Croxall
2016:  Cameron Naasz
2017:  Cameron Naasz /  Jacqueline Legere
2018:  Scott Croxall /  Amanda Trunzo
Oheisluokkia

Miesten pääsarjaa on kilpailtu vuodesta 2013 asti, minkä rinnalle tuli naisten sarja vuonna 2011. Suomalainen Salla Kyhälä on voittanut naisten maailmanmestaruuden kolmesti: vuosina 2011, 2014 ja 2015. Nykyään ei ole enää joukkuesarjaa. Sen on korvannut junioreiden (16v-20v) MM-kisa ja freestyle-sarja vuodesta 2016
Pistelasku

Voittaja saa pisteitä 1000, toinen 800, kolmas 600 ja tästä alaspäin siten, että sadanneksi sijoittunut kilpailija palkitaan 0,5 pisteellä.
Tunnettuja kilpailijoita

Kaikkien aikojen menestynein Red Bull Crashed Ice -kilpailija on Jasper Felder, joka on voittanut sarjan yksipäiväisen kilpailun kuusi kertaa. Suomessa etenkin jo uransa päättänyt Arttu Pihlainen (maailmanmestari 2008, 2009 ja 2011) on tunnettu.
Riders Cup

Kaudelle 2015 kilpailuohjelmaan tuli uusia kilpailuita, joita kutsutaan nimellä Riders Cup. Sen tarkoituksena on laajentaa alamäkiluistelua ja tarjota useammille urheilijoille mahdollisuuksia osallistua sarjan kilpailuihin. Riders Cupissa on kauden aikana neljä osakilpailua, joista kuljettajat voivat kerätä lisäpisteitä varsinaisen MM-sarjan pisteiden lisäksi. Riders Cup -kilpailuista saa 25 prosenttia varsinaisen MM-sarjan osakilpailun pisteistä.
Kaikkien aikojen ensimmäisen Riders Cup -kilpailun voitti  Cameron Naasz Hastingsissa, Minnesotassa tammikuussa 2015. Riders Cupin yhteispisteissä voittaja tuolla kaudella oli koko sarjan mestaruuden voittanut Scott Croxall.
Aiheesta muualla

http://www.redbullcrashedice.com/fi_FI
Käännös suomeksi
Käännös suomeksi
Pankrates Ateenalainen

Pankrates Ateenalainen (m.kreik. Παγκρατης; n. 140 jaa.) oli antiikin kreikkalainen kyyniseen koulukuntaan kuulunut filosofi. Hän oli kotoisin Ateenasta ja eli Antoninusten aikana.
Filostratos kertoo, että kun sofisti Lollianos (Publius Hordeonius Lollianus) oli vaarassa tulla ateenalaisten kivittämäksi eräässä leipämellakassa, Pankrates hiljensi väen huudahtamalla, ettei Lollianos ole ”leivänvälittäjä” (ἀρτοπώλης, artopōlēs) vaan ”sananvälittäjä” (λογοπώλης, logopōlēs). Alkifron mainitsee myös tämännimisen kyynikkofilosofin fiktiivisissä kirjeissään.
Risto Pohjanpalo

Risto Inko Pohjanpalo (s. 3. kesäkuuta 1947) on suomalainen radiotoimittaja. Hän toimi yli 30 vuotta Yleisradiossa ja 1997–2009 MTV-konsernissa Radio Novan ja Sävelradion uutispäätoimittajana ja MTV:n multimediatoiminnan päällikkönä. Hän sai Valtion journalistipalkinnon vuonna 2009.
Pohjanpalo valmistui ylioppilasmerkonomiksi Kokkolan kauppaoppilaitoksesta 1971. Jo kouluaikoinaan Pohjanpalo toimi Yleisradion Keski-Pohjanmaan alueradiossa ensin avustajana ja sitten vakinaisena toimittajana vuosina 1966–1974. Hän teki tuolloin uutis- ja ajankohtaisjuttuja myös valtakunnallisiin radio- ja tv-ohjelmiin.
Pohjanpalo siirtyi Helsinkiin 1974 ja toimi kymmenisen vuotta radion pääuutislähetyksen Päivän peilin toimittajana. Hän sai usein erityistehtäviä muun muassa vaalitulospalvelujen tuottajana ja projektinvetäjänä ETYKin 10-vuotisjuhlien radioinnissa ja televisioinnissa 1985. Uutistoimituksen toimituspäälliköksi Pohjanpalo nimitettiin 1988. Hänen johdollaan Yle aloitti ensin säännölliset yöuutiset ja sitten ympärivuorokautiset uutiset tasatunnein.
Vuonna 1997 Pohjanpalo siirtyi Yleisradiosta perustamaan ja vetämään ensimmäisen valtakunnallisen kaupallisen radioaseman Radio Novan uutistoimintaa vastaavana päätoimittajana. Hän sai myöhemmin tehtäväkseen johtaa myös MTV:n uutisten multimediatoimitusta.
Pohjanpalo toimi 1980-luvulla Radio- ja TV-toimittajien liiton RTTL:n hallituksessa. Hän oli mukana perustamassa Sähköisen median päätoimittajat -yhdistystä ja toimi sen puheenjohtajana vuodesta 2004. Vuosina 1998–2009 hän oli sotilastiedotusyhdistys TK-Tiedotuskillan puheenjohtaja. Julkisen sanan neuvostossa Risto Pohjanpalo on toiminut 1999–2004 muun muassa varapuheenjohtajana.
Eläkkeelle siirryttyään Pohjanpalo toimii Keskipohjanmaa-lehden kolumnistina ja journalismialan kouluttajana yrityksensä Pohjanpalo Media kautta.
Routtulammi

| Routtulammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°04′06″N, 23°49′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Kalliojärveen 
Järvinumero:  35.414.1.021
Mittaustietoja
Pinnankorkeus:  123,9 m  
Rantaviiva:  0,561 km  
Pinta-ala:  1,848 ha  
Saaria:  ei saaria 
 fiRouttulammi 
Routtulammi  on Pirkanmaalla Ruovedellä Pourunperän kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) se kuuluu. Lammen vedenpinnan korkeus on 123,9 metriä mpy.
Rikos & Rakkaus

| Rikos & Rakkaus |
| --- | --- |
 Elokuvan juliste, Janne Uotila, 1999.
Ohjaaja:  Pekka Milonoff
Käsikirjoittaja:  Pekka Milonoff
Perustuu:  Jari Tervon romaaniin Pyhiesi yhteyteen (1995)
Tuottaja:  Claes Olsson   Petteri Pasanen
Säveltäjä:  Yari
Kuvaaja:  Timo Heinänen
Leikkaaja:  Jorma Höri
Pääosat:  Kai Lehtinen, Esko Nikkari, Pekka Valkeejärvi, Peter Franzén, Sari Mällinen, Tiina Lymi
Valmistustiedot
Valmistusmaa:  Suomi
Tuotantoyhtiö:  Kinoproduction
Ensi-ilta:  5. helmikuuta 1999
Kesto:  102 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Rikos & Rakkaus on suomalainen Pekka Milonoffin ohjaama ja käsikirjoittama humoristinen rikoselokuva vuodelta 1999. Se perustuu Jari Tervon romaaniin Pyhiesi yhteyteen.
Juoni

Komisario Rautapää (Pekka Valkeejärvi) johtaa paikallisen pikkurikollisen Marsipaani Räikkösen (Kai Lehtinen) murhan tutkimuksia kesäisellä Rovaniemellä. Tapaukseen liittyvät monet tahot: Marsipaanin leski, rakastajatar, kaveri, velkoja, pappi ja paikallinen televisioasema. Rikostarinaa vahvemmin esiin tulevat hahmojen väliset ihmissuhdesotkut.
Rooleissa

| 0 | 1 | 2 |
| --- | --- | --- |
|  Kai Lehtinen  | … |  Marsipaani Räikkönen   |
|  Tiina Lymi  | … |  Kristiina Pahka   |
|  Pekka Valkeejärvi  | … |  Torsti Rautapää   |
|  Saara Pakkasvirta  | … |  Alfhild Räikkönen   |
|  Tomi Salmela  | … |  Antero Rikkilä   |
|  Sari Mällinen  | … |  Aurora Mutukka   |
|  Peter Franzén  | … |  Jussi Rosenström   |
|  Esko Nikkari  | … |  Kassu Vartio   |
|  Kari Hietalahti  | … |  Arkadi Arhipov   |
|  Juho Milonoff  | … |  Paavo Karhu   |
|  Maija Junno  | … |  Laina Räikkönen   |
|  Sulevi Peltola  | … |  Mauri Kildenstam   |
|  Marja Packalén  | … |  Rauha Massi   |
|  Risto Salmi  | … |  Taisto Toikka   |
|  Tommi Korpela  | … |  Aarne Sirkiä   |
|  Titta Uotinen  | … |  Sarlotta Sirkiä   |
|  Jori Nätynki  | … |  Vertti Räikkönen   |
|  Enni Ojutkangas  | … |  Sara Rikkilä   |
|  Markku Köngäs  | … |  vahtimestari   |
Vastaanotto

MTV:n Jari Rantala kirjoitti edellisen Tervo-filmatisoinnin Poliisin poika epäonnistuneen surkeasti, mutta Rikos & Rakkaus tuo hänestä ”hienosti esiin Tervon tragedian ja komedian voimakkaan yhteentörmäyksen, rikkaan henkilögallerian sekä pitää rivakalla rytmillään yleisön mukavasti tuolin reunalla”..
Risto Poutanen

Risto Johannes Poutanen (s. 26. huhtikuuta 1954 Janakkala) on suomalainen sellisti.
Poutanen varttui Espoon Tapiolassa. Hänen isänsä työskenteli insinöörinä. Äiti työskenteli kansakoulunopettajana ja harrasti laulamista sekä pianonsoittoa. Lapsuudenperheeseen kuului myös kaksi siskoa. Poutanen oppi lapsena pianoa soittaessaan itse nuotinluvun ja nuoteista soittamisen. Hän tutustui Erkki Pohjolaan ja vaihtoi instrumenttinsa pianosta selloon. 11-vuotiaana hän sai Pohjolalta oman sellon kotiinsa. Poutanen pääsi 15-vuotiaana Seppo Laamasen avulla Sibelius-Akatemian rehtori Veikko Helasvuon pakeille. Hän sai koesoiton perusteella luvan siirtyä suoraan opiskelemaan Sibelius-Akatemiaan ilman lukion käymistä. Siellä hänen sellonsoiton opettajanaan toimi Laamanen; lisäksi hän opiskeli sävellystä Aulis Sallisen johdolla. Poutanen suoritti diplominsa Sibelius-Akatemiassa vuonna 1973. Hän jatkoi opintojaan Varsovassa 1973 (opettajana Andrzej Orkisz) ja Leningradin konservatoriossa 1974–1976 (opettajana E. G. Fischman). Vuonna 1975 Poutanen voitti Turun sellokilpailun. Lisäksi hän eteni finalistiksi sellonsoitossa Prahan kevään kansainvälisessä musiikkikilpailussa.
Poutanen piti ensimmäisen konserttinsa vuonna 1975. Hän pääsi esiintymään keikkaluonteisesti Radion sinfoniaorkesterin kanssa vuonna 1977 Okko Kamun toimiessa kapellimestarina. Radion sinfoniaorkesterin vakituinen sellisti hänestä tuli vuonna 1978 Leif Segerstamin johdolla. Vuonna 1991 Poutanen pääsi Radion sinfoniaorkesterin ensimmäiseksi soolosellistiksi Jukka-Pekka Sarasten ylikapellimestarikauden aikana. Hän jatkoi orkesterissa soittamista myös Sakari Oramon ja Hannu Linnun ylikapellimestarikausilla. Poutanen muodosti Trio Tapiolan yhdessä pianisti Ilmo Rannan ja viulisti Jaakko Ilveksen kanssa. Hän on lisäksi soittanut Savonlinnan oopperajuhlien sinfoniaorkesterissa, Suomen kamarisolisteissa ja Suomalaisessa kamariorkesterissa. Hän on pitänyt omia konserttejaan säestäjänään Ilmo Ranta. Poutanen on opettanut sellonsoittoa Sibelius-Akatemiassa.
Poutanen tutustui ensimmäiseen vaimoonsa, venäläiseen pianistiin, Leningradin konservatoriossa suorittamiensa opintojen aikana. Myöhemmin hän meni naimisiin sellisti Eeva Rysän kanssa tutustuttuaan tähän Radion sinfoniaorkesterissa. Molemmat avioliitot päättyivät eroihin. Ensimmäisestä avioliitosta Poutasella on kaksi tytärtä ja poika. Toisesta avioliitosta hänellä on kaksi poikaa. Hänellä on lapsenlapsia.